Croissant

Ang croissant () ay isang Pranses na viennoiserie sa hugis gasuklay, na gawa sa nakalaminang masa ng lebadura na nasa pagitan ng tinapay at masang ohaldre sa katangian. 

Isa itong mamantikilya at matuklaping viennoiserie na kinasihan ng hugis ng Austriyanong kipferl, ngunit gumagamit ng nakalaminang pinaalsang masa na istilong Pranses. Pinangalanang croissant ito dahil sa gasuklay nitong hugis. Pinagpapatong-patong ang masa na may pahid ng mantikilya sa pagitan ng bawat suson, saka nirorolyo at tinutupi nang sunud-sunod ng ilang ulit. Pagkatapos, pinapakanipis ito sa pamamagitan ng pagrolyo, sa pamamaraang tinatawag na paglalamina. Nagbubunga ito ng susun-suson at patumpik-tumpik na tekstura, na katulad ng masang ohaldre.

Mula noong Renasimiyento ay ginagawa na ang mga tinapay na hugis gasuklay, at malamang na ang mga keyk na hugis gasuklay ay ginagawa na rin mula pa noong sinaunang panahon. Nabuo ang modernong croissant noong pasimula ng ika-20 siglo, nang palitan ng mga panaderong Pranses ang masang brioche ng kipferl ng nakalaminang pinaalsang masa.

 Mga sanggunian 

Kategorya:Lutuing Pranses
Kategorya:Mga tinapay